<classify> MAMLAKA ya Manunuzi ya Vifaa vya Umma PPDA imetaka muongozo unaoweka bayana kuwa asilimia 30 mikataba ya mafuta nchini Uganda iende kwa wakandarasi wa ndani ya nchi, ili kuimarisha uwezo wa wananchi wa Uganda. Mkurugenzi Mkuu wa PPDA, Benson Turamye alisema muongozo huo wa asilimia 30 kwa wakandarasi wa ndani tayari unafanya kazi katika bodi za manunuzi katika wizara mbalimbali, vitengo na mashirika ya umma.H ata ikiwa ni katika nyanja za kimataifa lazima kuwe na chombo kinachochunguza usawa katika mikataba hasa katika kuhakikisha kuwa asilimia 30 inakuwepo kwa ajili ya wakandarasi wa nyumbani, alisema. Turamye aliyasema hayo katika kikao kazi cha masuala ya mafuta na gesi kilichoandaliwa na Ofisi ya Mkaguzi Mkuu wa Serikali, Mkaguzi wa H esabu za serikali, Wizara ya Nishati na Maendeleo ya Madini pamoja na Shirika la Maendeleo la Ujerumani GIZ .Suala la asilimia 3 0 lipo katika skimu ya P P DA iliyowekwa mwaka jana kwa lengo la kuwainua wakandarasi wazawa katika manunuzi ya umma. Turamye alisema kutokana na hali hiyo pindi wakandarasi wa kimataifa wanapopewa kandarasi lazima kuwe na nia ya makusudi ya kuwalazimisha kushirikiana na wakandarasi wazawa ama kwa kuwapa sehemu ya mikataba au kuungana nao.  <topic>: KITAIFA 